Гæбæраты Сергей
Гæбæраты Нестеры фырт Сергей (райгуырдис 1928-æм азы 1 июны, Мугуты хъæуы — амардис 2014-æм азы 9 майы Цхинвалы) — советон хъæбысæйхæцæг уæгъдибар хъæбысæйхæстæй æмæ самбойæ, æхсæнадæмон спорты мастер, ССРЦ-йы уæгъдибар хъæбысæйхæстæй чемпион, самбойæ æмæ дунейы чемпионаты уæгъдибар хъæбысæйхæстæй бронзæйы призёр.

Цардафыст 
Райгуырди 1928 азы 1 июны Хуссар Ирыстон, Знауыры районы, Мугуты хъæуы зæхкусæг бинонты хæдзары. Йæ сывæллоны бонтæй згъордта, алыхуызон уæзтæ иста. 1950 азы рамбылдта Гуырдзыстоны ерыстæ гирийы спортæй. Гуырдзыстоны æмбырдгонд командæмæ йæ куы райстой, уæд гирийы спорт ныууагъта.

Фæстæдæр сси Вахтанг Кухианидзейы уæгъдибар хъæбысæйхæстæй ахуыргæнинаг. 1952 азы бацахста дыккаг бынат Гуырдзыстоны уæгъдибар хъæбысæйхæст чемпионаты. 1953 азы сси æвзист призёр ССРЦ-йы чемпионат Тбилисы. 1954 азæй ССРЦ-йы уæгъдибар хъæбысæйхæсты æмбырдгонд командæйы уæнг. 1953 азы ССРЦ – Швецийы матчы фæуæлахиз ис Швецийы 11 хатты чемпион æмæ олимпаг хъæзтыты призæр Оле Андербергыл. Сси бронзæйы призёр дунейы чемпионат Токиойы æмæ ССРЦ-йы уæгъдибар хъæбысæйхæсты чемпион Ленинграды. 1955 азы бацахста æртыккаг бынат ССРЦ-йы уæгъдибар хъæбысæйхæсты чемпионаты Минсчы. 1956 азы сси ССРЦ-йы чемпион самбойæ Ленинграды æмæ бацахста æртыккаг бынат уæгъдибар хъæбысæйхæсты ССРЦ-йы адæмы сæрдыгон Спартакиадæйы Мæскуыйы. 

1958 азы къухы травмæйы тыххæй Сергей ныууагъта йæ спортивон карьерæ æмæ ацыд тренерон куыстмæ. Уыцы иу аз каст фæци Тбилисы паддзахадон университет.

1-2 июлы 2013 азы Цхинвалы арæзт æрцыд æхсæнадæмон турнир 1954 азы дунеон чемпионаты фыццаг ирон архайæг æмæ призёр, æхсæнадæмон спорты мастер Гæбæраты Несторы фырт Сергейы 85 азы юбилейы кадæн.

Йæ бинонтимæ царди горæт Цхинвалы æмæ уым 2014 азы 9 майы йæ цардæй ахицæн.

Спортивон æнтыстытæ 

 ССРЦ-йы уæгъдибар хъæбысæйхæсты чемпион Ленинграды (1954)
 ССРЦ-йы самбойæ чемпион Ленинграды (1956)

Хæрзиуджытæ æмæ архайæджы нæмттæ 

 Республикæ Хуссар Ирыстоны физикон культурæ æмæ спорты сгуыхт архайæг
 Майдан "За укрепление мира"

Фиппаинæгтæ

Æрвитæнтæ 

 
 Габараев Сергей
 Габараев на различных соревнованиях
 Когда Сергею Габараеву воздадут за заслуги
 Первый осетин — чемпион СССР
 В Цхинвале состоялось открытие международного турнира по вольной борьбе имени Сергея Габараева
 Ушел из жизни один из самых заслуженных спортивных деятелей Осетии Сергей Габараев

Цхинвалы чи амардис, уыдон
Знауыры районы чи райгуырдис, уыдон
Хуссар Ирыстоны спортсментæ
Сергей